Mik ká̱ tuirketke,
eta̱ Jesús ttökatapa bite̱yalne dö̀ batsöri a̱.
Jesús ichétke ie'pa a̱ tö kë̀ ye' panar.
Ká̱ ttsenewa̱tke eta̱ Jesús ka̱m döne,
e' kue̱ki̱ ie'pa e̱' iéka̱rak kanò a̱ ta̱ imichorak batsöri wi̱she̱t dö̀ Cafarnaúm.
E' wösha̱ ta̱ siwa̱' bitsi̱neka̱ tai̱ë,
e' tö di' u̱yeke tai̱ë.
Mik ishkérak dö̀ kilómetro ske̱l ö teröl e' ulatök,
eta̱ ie'pa isué̱ tö Jesús shköratse̱ ie'pa kke̱r di' ki̱.
E' tö ie'pa suawé̱.
Ie' iché ie'pa a̱:
—¡Kë̀ a' suanuk!
Ye' idir.
Ie'pa ttsë'ne buaë ie' ikiökwa̱ kanò a̱,
e' wösha̱ ta̱ idemirak wé̱ imi'kerak ee̱.